
                                                                                                            Καβάλα, 07/07/2026
ΔΕΛΤΙΟ ΤΥΠΟΥ

90η Διεθνής Έκθεση Θεσσαλονίκης, 05-13 Σεπτεμβρίου 2026
Το Επιμελητήριο Καβάλας, μέλος του Ευρωπαϊκού δικτύου στήριξης μικρομεσαίων επιχειρήσεων Enterprise Europe Network, σας ενημερώνει, ότι θα συμμετέχει για ακόμη μία χρονιά στην 90η Διεθνή Έκθεση Θεσσαλονίκης, η οποία θα πραγματοποιηθεί το διάστημα 05 - 13 Σεπτεμβρίου 2026 με τιμώμενη χώρα την Ιαπωνία.
Μετά τις εξαιρετικά επιτυχημένες παρουσίες επιχειρήσεων - μελών μας τις προηγούμενες χρονιές, σας καλούμε να συμμετέχετε στην 90η Διεθνή Έκθεση Θεσσαλονίκης.
Δεδομένου, ότι τα οφέλη προβολής για τις συμμετέχουσες επιχειρήσεις θα είναι πολλαπλά, το Επιμελητήριο μας αποδέχθηκε και φέτος την πρόταση της Κεντρικής Ένωσης Επιμελητηρίων Ελλάδος (ΚΕΕ) για συμμετοχή του σε stand, όπου θα φιλοξενηθούν στο σύνολό τους τα Επιμελητήρια της χώρας.
Οι επιχειρήσεις που ενδιαφέρονται να συμμετέχουν θα πρέπει να συμπληρώσουν το ειδικό έντυπο – αίτηση συμμετοχής  στο Επιμελητήριο Καβάλας, το αργότερο έως την Τρίτη 14 Ιουλίου 2026.
Επισημαίνεται, ότι οι επιχειρήσεις που θα λάβουν μέρος στην έκθεση θα έχουν την υποχρέωση διαρκούς παρουσίας στην έκθεση έως και το πέρας αυτής.
Το Επιμελητήριο θα καλύψει όλες τις δαπάνες που αφορούν το περίπτερο, δηλ. ενοικίαση χώρου, κατασκευή και βασική διαμόρφωση περιπτέρου.
Για περισσότερες πληροφορίες μπορείτε να επικοινωνήσετε με το Επιμελητήριο Καβάλα,  στο τηλ. 2510 222212 με την κα. Σούζη Μαυρομμάτη (εσωτ.4) και την κα. Κων/να Αϊβαζίδου (εσωτ.11), e-mail.: info@chamberofkavala.gr, ιστοσελίδα www.kcci.gr.         


Ο Πρόεδρος
Ιωάννης Παναγιωτίδης

